|  |
| --- |
| +\*xfs\*pvs\*Akl\*cvA\*xBj\*qkc\*ogw\*lmk\*mhs\*cFA\*pBk\*- +\*yqw\*mwB\*uzj\*Fys\*ugc\*yla\*icz\*uwD\*idy\*xCc\*zew\*- +\*eDs\*ors\*lyd\*lyd\*lyd\*jnn\*ynv\*jib\*bBg\*vxa\*zfE\*- +\*ftw\*ocs\*Fyz\*vBD\*ibB\*xtr\*CBB\*Aqa\*EDg\*qEc\*onA\*- +\*ftA\*yva\*yFa\*wkF\*uis\*ygl\*Djm\*yDe\*tgC\*wwx\*uws\*- +\*xjq\*DvD\*iaw\*ads\*iks\*nCy\*Dfk\*Ety\*vyl\*BwF\*uzq\*- |

|  |
| --- |
|  |



**REPUBLIKA HRVATSKA**

**KRAPINSKO - ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKA NAČELNICA**

KLASA: 363-01/25-01/12

URBROJ: 2140-18-01-25-1

Krapinske Toplice, 10.07.2025.

Na temelju članka 11. stavka 2. Zakona o pravu na pristup informacijama („Narodne novine“, broj 25/13 i 85/15) i članka 46. Statuta Općine Krapinske Toplice („Službeni glasnik Krapinsko-zagorske županije“, broj 16A/25), Općinska načelnica Općine Krapinske Toplice upućuje

**JAVNI POZIV**

**za savjetovanje sa zainteresiranom javnošću o prijedlogu ugovora o koncesiji za obavljanje javne usluge sakupljanja komunalnog otpada na području Općine Krapinske Toplice**

Zakon o gospodarenju otpadom („Narodne novine“, broj 84/21, 142/23) propisuje da je izvršno tijelo jedinice lokalne samouprave dužno na svom području osigurati obavljanje javne usluge sakupljanja komunalnog otpada na kvalitetan, postojan i ekonomski učinkovit način. U članku 68. Zakona o gospodarenju otpadom je propisano da javnu uslugu pruža davatelj javne usluge sakupljanja komunalnog otpada koji je a) trgovačko društvo koje osniva jedna ili više jedinica lokalne samouprave i u kojem većinski dio dionica odnosno udjela čine dionice odnosno udjeli jedne ili nekoliko jedinica lokalne samouprave, b) pravna osoba ili fizička osoba - obrtnik temeljem koncesije dodijeljene odlukom predstavničkog tijela jedinice lokalne samouprave.

Na području Općine Krapinske Toplice, javnu uslugu sakupljanja komunalnog otpada pruža davatelj usluge – pravna osoba na temelju koncesije. Trenutni davatelj javne usluge pruža javnu uslugu na temelju Ugovora o koncesiji i Odluke o načinu pružanja javne usluge sakupljanja komunalnog otpada na području Općine Krapinske Toplice, a koji Ugovor je sklopljen na razdoblje od pet godina.

S obzirom na to da je Ugovor o koncesiji sklopljen 2020. godine, Općina Krapinske Toplice namjerava provesti postupak dodjele koncesije za obavljanje javne usluge sakupljanja komunalnog otpada na području Općine Krapinske Toplice. U postupku pripreme postupka dodjele koncesije, Općina kao davatelj koncesije je, sukladno Zakonu o gospodarenju otpadom, dužna provesti javno savjetovanje sa zainteresiranom javnošću u pogledu prijedloga ugovora o koncesiji.

Prijedlogom ugovora su uređeni međusobni odnosi odnosno prava i obveze ugovornih strane - Općine kao davatelja koncesije i budućeg koncesionara. Javno savjetovanje o prijedlogu ugovora o koncesiji se provodi na temelju članka 77. stavka 4. Zakona o gospodarenju otpadom.

U prijedlogu ugovora je predviđeno davanje koncesije za obavljanje javne usluge sakupljanja komunalnog otpada u trajanju od 5 godina. Općina je taj rok definirala na temelju članka 68. Zakona o gospodarenju otpadom, a u kojem članku je propisano da se koncesija za javnu uslugu sakupljanja komunalnog otpada daje na rok do 10 godina.

Prijedlogom ugovora je propisano da je koncesionar kao davatelj usluge dužan pružati javnu uslugu sakupljanja komunalnog otpada na području Općine Krapinske Toplice, a koja usluga obuhvaća sljedeće usluge:

1. uslugu prikupljanja na lokaciji obračunskog mjesta korisnika usluge:
2. miješanog komunalnog otpada,
3. biootpada,
4. reciklabilnog komunalnog otpada i
5. glomaznog otpada jednom godišnje te
6. uslugu preuzimanja otpada u reciklažnom dvorištu i mobilnom reciklažnom dvorištu i
7. uslugu prijevoza i predaje otpada ovlaštenoj osobi.

Nadalje, prijedlogom Ugovora je propisano da je davatelj usluge kao koncesionar dužan plaćati godišnju naknadu za koncesiju, a koja se uplaćuje na račun Općine dva puta godišnje. Općina će provesti postupak davanja koncesije na temelju Zakona o koncesijama („Narodne novine“, broj 69/17, 107/20) te Zakona o gospodarenju otpadom („Narodne novine“, broj 84/21, 142/23).

Prijedlogom Ugovora su predviđene odredbe o izmjeni Ugovora, raskidu Ugovora, obveza davanja jamstva za provedbu ugovora te druge ugovorne obveze davatelja usluge kao koncesionara.

**Ovim putem poziva se zainteresirana javnost – građani, obrtnici, trgovačka društva i druge pravne osobe te svi ostali zainteresirani da dostave svoje prijedloge i mišljenja na prijedlog ugovora o koncesiji** Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na u njemu navedenu e-mail adresu.

Cilj provođenja savjetovanja s javnošću je upoznavanje javnosti s prijedlogom ugovora o koncesiji, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih mišljenja, primjedbi i prijedloga.

**Savjetovanje će trajati od 10.07.-09.08.2025.**

Po završetku savjetovanja, svi pristigli doprinosi bit će razmotreni te prihvaćeni ili neprihvaćeni uz obrazloženja koja su sastavni dio Izvješća o savjetovanju s javnošću.

Izvješće će biti objavljeno na mrežnim stranicama Općine Krapinske Toplice, [www.krapinske-toplice.hr](http://www.krapinske-toplice.hr).

OPĆINSKA NAČELNICA

Gordana Jureković